
Országos Méhészeti Térinformatikai Támogató Rendszer fejlesztése

A TDK dolgozatomban bemutatom az általam megtervezett térinformatikai rendszer fejlesztését. A rendszer a méhészeti adminisztrációk digitalizálását szeretné elősegíteni, továbbá, hogy a méhész számára megkönnyítse vándorhely bejelentés folyamatát. A rendszer képes lesz okostelefon segítségével GPS koordinátákat mérni, és a korábban személyre szabott állományt helyadatokkal ellátva, egy szerveren tárolni.
A program teszteléséhez jelenleg fiktív adatokat használok, mert idén már nem lesz alkalom valós vándoradatok regisztrálására, de a jövőben, méhészek bevonásával, szeretném élesben kipróbálni és tovább fejleszteni a rendszert.
A rendszer rendelkezni fog digitális webtérképpel, amely információval látja el a méhészeket, ezáltal megkönnyítve a vándorlás folyamatát, valamint a méhlegelők túlterhelésének csökkentéséhez is hozzájárul. A térkép JavaScript© környezetben kerül fejlesztésre, amelyhez egy térképspecifikus nyílt forráskódú könyvtárat alkalmazok, az OpenLayers©-t. Az adatok PostgreSQL© adatbázisban tárolódnak, egy téradat orientált kiegészítő, a PostGIS© segítségével, amely a térinformatikai alapú lekérdezést biztosítani fogja.
A dolgozat bemutatja továbbá a letisztult felhasználói felületet, valamint a Backend és Frontend kommunikációját.



